(Aangestuur vanaf Verenigde State nasionale rugbyspan)
Verenigde State 8 – 12 Australië
Verenigde State 91 – 0 Barbados
Engeland 106 – 8 Verenigde State
Die Verenigde State se nasionale rugbyspan se bynaam is die Arende (Engels: the Eagles). Die Verenigde State word reeds lank as 'n mindere rugbynasie gesien, maar deur 'n professionele benadering is die Arende besig om verbeterings in afrigting, bestuur en spelerontwikkeling te maak en het as 'n resultaat hiervan vordering op die veld gelei. Die Arende het potensieel 'n reuse poel spelers aangesien baie Amerikaners Amerikaanse voetbal op hoërskool en kollege speel maar die sport op een of ander punt tydens hulle skooljare hou hulle op voetbal speel. Baie min Amerikaners word egter groot met rugby en meeste spelers speel vir die eerste keer op kollege of selfs later. Die gemiddelde Amerikaanse speler het dus baie minder rugby-ondervinding as spelers van soortgelyke ouderdom in die res van die wêreld.
Die reuse grootte van die VSA en die relatief min wedstryde wat die span speel, beteken dat die Amerikaanse nasionale rugbyspan slegs tydens wedstryde en vir evaluasies wat van tyd tot tyd plaasvind bymekaar. Spelers word gedeeltelik gekies deur talentsoektogte in die VSA Super Liga wedstryde. Sommige van die beste spelers speel egter nou vir Europese klubs wat aan hulle waardevolle oefening en speelondervinding bied. Die span is tans 15de op die wêreldranglys. Die Arende speel jaarlikse in die Pan Am trofee wedstryd teen Kanada. Daar is ook twee-jaarlikse Pan Amerikaanse kampioenskappe wat ook kan dien as die kwalifiserende wedstryde vir die Amerika sone van die Wêreldbekerkompetiesie.
Die VSA is ook betrokke by die implementering van die NAWIRA sone kompetisie wat Noord-Amerikaanse en Wes-Indiese spanne gereelde kompetisie sal bied. 'n Gebied waar die VSA internasionaal die meeste vordering gemaak het is die kleiner formaat van die spel waar die Arende 'n sterk indruk op die IRB Wêreld Sewestoernooireeks maak en gereeld tot die uitklop stadium van kompetisies deurdring.
Deur deelname in internasionale toernooie soos die Churchill Cup en die Pan Amerikaanse Kampioenskap sowel as spesiaal gereëlde wedstryde teen rugbykragte soos Frankryk en Ierland het die Arende vir vier van die vyf Rugbywêreldbekers gekwalifiseer en slegs in 1995 uitgeval. In die 1987 Wêreldbeker het die span Japan geklop maar teen Australië en Engeland verloor, in 1991 het hulle al hulle wedstryde verloor. In 1995 het die Arende Kanada vir die eerste keer in Kanada gewen met 'n telling van 15-14.
Ontsluit van "https://af.wikipedia.org/w/index.php?title=Verenigde_State_se_nasionale_rugbyspan&oldid=2029998"
Die bladsy is laas op 20 Augustus 2019 om 10:25 bygewerk.